भोजन का अधिकार अभियान की ओर से 10 सितंबर को रांची के अल्बर्ट एक्का चौक पर झारखंड के आंगनबाड़ी केंद्रों में बच्चों को हर रोज अंडे देने की मांग की गयी थी. झारखंड सरकार ने राज्य के सभी आंगनबाड़ी केंद्रों में हर रोज अंडे देने का वादा किया था. इस वादे के तहत सरकार की ओर से निर्देश भी दिए गए थे. इसके बाद भी आंगनबाड़ी में बच्चों को अंडे नहीं दिए जा रहे थे. भोजन का अधिकार अभियान की मानें, तो कुछ आंगनबाड़ी सेविकाओं को मालूम भी नहीं कि तीन से छह साल के बच्चों को रोज अंडे देने हैं.